Gisteraand was dit die jaarlikse MTV Video Music Awards in New York waar die wêreld se grootste musiek-ikone vereer word.
Dis vroegoggend in die voetheuwels van die Swartberg naby Prins Albert, en Terblanche le Grange maak bokke in ’n kraal bymekaar vir ’n haarafspraak. Hulle gaan gewas en gekam word voor ’n veiling later die middag.
Die son gaan lê oor die plaas Gannabos – tussen Nieuwoudtville en Loeriesfontein in die Hantam-Karoo – terwyl Hendrik Vyver ’n pas geskeerde trop skape kraal toe aankeer.
Toe haar agent 14 jaar gelede vir haar die draaiboek van ’n nuwe TV-reeks in die hand stop, was sy allesbehalwe opgewonde.
“Ek gaan nie vyf jaar lank by ’n mediese reeks vashaak nie. Is jy mal? Ek’s ’n aktrise,” was Ellen Pompeo se ontstoke reaksie.
Sy wou immers ’n rolprentster wees, nie ’n kassiekoningin nie. Maar sy was so desperaat om haar huurgeld te betaal dat sy tog maar ’n oudisie afgelê het. Toe slaan sy die rol van dr. Meredith Grey los.
Vandag is sy ’n huishoudelike naam en multimiljoenêr danksy dié gewilde reeks waarvan die 14de seisoen nou op M-Net uitgesaai word.
Ellen (48) het onlangs ’n nuwe kontrak met ’n jaarlikse salaris van meer as R240 miljoen – dis R6,9 miljoen per episode! – beklink om in nog twee seisoene van die trefferreeks te verskyn. Dit maak van haar die bes betaalde aktrise in ’n dramareeks.
Maar sy moes hard baklei vir die vet salaris wat sy nou kry en haar stem vir vroueregte dik maak, het sy onlangs aan die tydskrif The Hollywood Reporter vertel.
Dit het haar glo nie aangestaan dat Patrick, ’n getroude man, luidens gerugte die kat in die donker geknyp het met ’n jonger vrou op die stel nie.